stanford-oval/wikipedia huggingface dataset:
יונדאי אלנטרה N

| --- | --- |

 מאפיינים כלליים
 יצרן:  יונדאי N
 שנות ייצור:  2021-הווה
 הרכבה:  דרום קוריאה דרום קוריאה ארצות הברית ארצות הברית הרפובליקה העממית של סין הרפובליקה העממית של סין
 חברת אם:  יונדאי מוטור
 סיווג:  מכונית ספורט
 מרכב:  סדאן בעלת ארבע דלתות
 פלטפורמה:  יונדאי-קיה K3
 אורך:  4,650–4,680 מ"מ (בערך)
 רוחב:  1,825 מ"מ (בערך)
 גובה:  1,420 מ"מ  (בערך)
 בסיס גלגלים:  2,720 מ"מ (בערך)
 מפרט טכני
 מנוע:  מנוע בנזין I4 צילינדרים בנפח 2.0 ליטר טורבו המספק כ-280 כ"ס ומומנט מרבי של 40 קג"מ בין 1,950-4,600 סל"ד
 הילוכים:  תיבת הילוכים כפולת מצמדים בעלת שמונה הילוכים או תיבת הילוכים ידנית בעלת שישה הילוכים
 מהירות מרבית:  הגבלה אלקטרונית ל-250 קמ"ש
 קשר:  סקודה אוקטביה RS, הונדה סיוויק R
יונדאי אלנטרה N (באנגלית: Hyundai Elantra N) היא מכונית ספורט במרכב סדאן בעלת חמישה מקומות ישיבה, שמיוצרת על ידי יונדאי N משנת 2021. היא הוצגה ביולי 2021. היא מהווה כגרסת הספורט של יונדאי אלנטרה, ומיוצרת על ידי חטיבת הביצועים של יונדאי, יונדאי N. ב-19 באוגוסט 2021 הציגה יונדאי N את האלנטרה N לשוק האמריקאי.
עיצוב

העיצוב החיצוני מציג את העיצוב של הגרסה הרגילה אך מציג אלמנטים ספורטיבים רבים, כדוגמת: פגוש קדמי ואחורי בעיצוב ספורטיבי, כנף אחורית קטנה, עיצוב "אגרסיבי" יותר וחד, קימורים בבטן המכונית. פנים המכונית מעוצב כמו הגרסה הרגילה אך גם כאן מציג אלמנטים ספורטיביים רביים, כדוגמת לוח מחוונים ומסך מגע המציג את המולטימדיה תחת מסגרת אחת בעיצוב ספורטיבי (בגרפיקה), ישנה מחיצה מפלסטיק המפרידה בין הנהג לנוסע שלידו.
מפרט טכני

היא כוללת מנוע בנזין I4 צילינדרים בנפח 2.0 ליטר טורבו המספק כ-280 כ"ס ומומנט מרבי של 40 קג"מ בין 1,950-4,600 סל"ד. תיבת הילוכים כפולת מצמדים בעלת שמונה הילוכים או תיבת הילוכים ידנית בעלת שישה הילוכים. היא מאיצה מ-0 ל-100 קמ"ש בתוך 5.3 שניות ומגיעה למהירות מרבית מוגבלת אלקטרונית של 250 קמ"ש.
גלריה

מבט קדמי
מבט אחורי
הערות שוליים

↑  2022 יונדאי אלנטרה N נחשף עם מדריך זמין, באתר אוטו בלוג, ‏13 ביולי 2021
↑  2022 Hyundai Elantra N Debuts As An Edgy, Angry Sports Sedan, באתר מוטור 1, ‏13 ביולי 2021
↑  New Hyundai Elantra N rivals Honda Civic Type R with 276bhp, באתר אוטו קאר, ‏14 ביולי 2021
↑  2022 Hyundai Elantra N Makes US Debut Online With 276 HP, Motor1.com (באנגלית)
↑  ביצועים: 2022 יונדאי אלנטרה N נחשפת עם 280 כ"ס, באתר קארטיוב, ‏14 ביולי 2021
| יונדאי N |
| --- | --- | --- |
| אישיים | אלברט ביארמן - מנכ"ל ונשיא החברה |  |
| כלי רכב | יונדאי i30 N • יונדאי ולוסטר N • יונדאי i30 פאסטבק N • יונדאי i20 N • יונדאי קונה N • יונדאי אלנטרה N |  |
| אחר | יונדאי מוטור (חברת האם) |  |
יונדאי ויז'ין G

| --- | --- |

Hyundai Vision G
 מאפיינים כלליים
 נקרא גם:  Hyundai Vision G Concept Coupé
 יצרן:  יונדאי מוטור
 שנות ייצור:  2015 (מכונית קונספט)
 הרכבה:  דרום קוריאה דרום קוריאה
 סיווג:  מכונית ספורט בסגנון קופה
 מפרט טכני
 מנוע:  V8 צילינדרים, 5,038 סמ"ק המפיק 420 כ"ס ב-6,000 סל"ד, יחס דחיסה 11.5:1
יונדאי ויז'ין G (באנגלית: Hyundai Vision G, קרוי גם: Hyundai Vision G Concept Coupé) היא מכונית קונספט בתצורה מכונית ספורט מהודרת בסגנון קופה מתוצרת יצרנית הרכב יונדאי מוטור אשר הוצגה בשנת 2015.
"יונדאי ויז'ין G"

דגם "יונדאי ויז'ין G" השתתף באירוע צדקת רכב "Pebble Beach Concours d'Elegance" (אנ') בקליפורניה באוגוסט 2015, לאחר שהוצג לראשונה ב-12 באוגוסט במוזיאון האמנות של מחוז לוס אנג'לס.
2 דלתות + דלת אחורית.
4 מושבים.
מנוע קדמי.
מנוע בנזין, ראש הצילינדר בנוי מאלומיניום.
מנוע "יונדאי" 5.0 ליטר מסדרה "Hyundai Tau engine" (אנ').
תאוצה בין 0–97 קמ"ש היא 6.0 שניות.
גלריה

"יונדאי ויז'ין G"
"יונדאי ויז'ין G" - מבט לתא הנהג
ראו גם

יונדאי מוטור
יונדאי נוביס
יונדאי אינטראדו
הערות שוליים

↑  "יונדאי ויז'ין G" genesis.com/us/en/genesis
↑  "יונדאי ויז'ין G" wsupercars.com/hyundai-2015-vision-g-concept
↑  "יונדאי ויז'ין G קופה קונספט" - מבט ראשון motortrend.com/news/hyundai-vision-g-coupe-concept-first-look
↑  "יונדאי ויז'ין G" topspeed.com/cars/hyundai/2016-hyundai-vision-g-coupe-concept
יונדאי באיון

| --- | --- |

 מאפיינים כלליים
 יצרן:  יונדאי מוטור
 שנות ייצור:  2021-הווה
 הרכבה:  טורקיה טורקיה
 מודל קודם:  יונדאי וניו
 חברת אם:  יונדאי
 סיווג:  מכונית משפחתית קומפקטית
 מרכב:  קרוסאובר בעלת חמש דלתות
 אורך:  4,180 מ"מ
 רוחב:  1,775 מ"מ
 גובה:  1,500-1,490 מ"מ
 משקל:  1,045–1,255 ק"ג
 בסיס גלגלים:  2,580 מ"מ
 מפרט טכני
 מנוע:  מנועי בנזין בנפחי 1.2 ליטר המספק 84 כ"ס, 1.0 ליטר טורבו המספק 100 כ"ס, 1.0 ליטר טורבו 120 כ"ס
 הילוכים:  תיבת הילוכים ידנית בעלת שישה או שבעה הילוכים או תיבת הילוכים כפולת מצמדים בעלת שבעה הילוכים
 קשר:  יונדאי i20
יונדאי באיון (באנגלית: Hyundai Bayon) היא מכונית משפחתית במרכב קרוסאובר בעלת חמש דלתות, שמיוצרת על ידי יונדאי מוטור לשוק האירופי משנת 2021. היא הוצגה במרץ 2021 והגיעה לישראל ב-1 באוגוסט 2022. הבאיון היא הקרוסאובר הקטן ביותר של יונדאי וממוקמת מתחת ליונדאי קונה והיונדאי וניו. היא מבוססת בעיקרה על היונדאי i20.
הבאיון מחליף את הוניו שלא שווק בשוק הארופי ומשווק בישראל עם הבאיון.
במבחן הבטיחות שערך היורו NCAP קיבלה הבאיון מקסימום של חמישה כוכבי בטיחות.
עיצוב

העיצוב מבוסס בעיקרו על היונדאי i20 דור שלישי שהוצגה במרץ 2020, היא הוגבהה מעט מה-i20 כדי שייווצר מרכב קרוסאובר.
מפרט טכני

הבאיון משווקת עם מנועי בנזין בנפחי 1.2 ליטר המספק 84 כ"ס, 1.0 ליטר טורבו המספק 100 כ"ס, 1.0 ליטר טורבו 120 כ"ס. למנוע ה-1.2 ליטר תיבת הילוכים ידנית בעלת חמישה הילוכים, למנוע ה-1.0 ליטר טורבו תיבת הילוכים ידנית בעלת שישה הילוכים או כפולת מצמדים בעלת שבעה הילוכים, למנוע ה-1.0 ליטר טורבו תיבת הילוכים כפולת מצמדים בעלת שבעה הילוכים. את מנועי ה-1.0 ליטר טורבו ניתן לקבל עם מערכת מיקרו-היברידית המפחיתה את צריכת הדלק.
גלריה

מבט לפגוש הקדמי
מבט לפגוש האחורי
מבט לצד
הערות שוליים

↑  קרוסאובר חדש ליונדאי: 2021 יונדאי באיון נחשף, באתר קארטיוב, ‏02 במרץ 2021
↑  cartube, יונדאי באיון 2022 בישראל - מחיר החל מ-123,900 שקל, באתר cartube
↑  אלדד מנורי, יונדאי באיון החדש 2021 נחשף, באתר פורטל הרכב גיר, ‏02 במרץ 2021
↑  2021 Hyundai Bayon Teased As Tiny Crossover For Europe, באתר מוטור 1, ‏25 בנובמבר 2020
↑  cartube, מבחן ריסוק NCAP לאיוניק 5 החשמלית, יאריס קרוס ולטוסון החדש, באתר cartube
יחסי גואטמלה – הממלכה המאוחדת

| יחסי גואטמלה – הממלכה המאוחדת |
| --- | --- |
גואטמלה: הממלכה המאוחדת


גואטמלה: הממלכה המאוחדת
שטח (בקילומטר רבוע)
108,889: 243,610
אוכלוסייה
18,476,916: 69,242,094
תמ"ג (במיליוני דולרים)
102,050: 3,340,032
תמ"ג לנפש (בדולרים)
5,523: 48,237
משטר
דמוקרטיה נשיאותית: מונרכיה חוקתית

שגרירות גואטמלה בלונדון
יחסי גואטמלה–הממלכה המאוחדת הם היחסים הנוכחיים וההיסטוריים בין גואטמלה לבין הממלכה המאוחדת.
היסטוריה

שתי המדינות כוננו יחסים דיפלומטיים בשנת 1834. כיום, שתי המדינות משתפות פעולה במגוון תחומים, ופועלות לקידום תיירות, סחר, השקעות, חילופי תרבויות ושיתוף פעולה בין המדינות.
נציגויות דיפלומטיות

גואטמלה מחזיקה בבריטניה שגרירות בלונדון.
בריטניה מחזיקה בגואטמלה שגרירות בגואטמלה סיטי.
יחסי גבון–שווייץ

| יחסי גבון–שווייץ |
| --- | --- |
גבון: שווייץ


גבון: שווייץ
שטח (בקילומטר רבוע)
267,667: 41,277
אוכלוסייה
2,552,500: 8,933,409
תמ"ג (במיליוני דולרים)
20,516: 884,940
תמ"ג לנפש (בדולרים)
8,038: 99,060
משטר
רפובליקה נשיאותית: רפובליקה קונפדרטיבית

יחסי גבון–שווייץ הם היחסים הדיפלומטיים הרשמיים שבין הרפובליקה הגבונית לבין הקונפדרציה השווייצרית.
היסטוריה

הרפובליקה הגבונית והקונפדרציה השווייצרית מקיימות יחסים דיפלומטיים רשמיים. על פי משרד החוץ השווייצרי "היחסים שבין גבון לשווייץ הם יחסים טובים וידידותיים ואף על פי כן הם אינם יחסים מפותחים".
בתחילת המאה העשרים, התרחש גל הגירה קטן של אזרחים שווייצרים לגבון על מנת לעבוד בתעשיית חטיבת העצים, במסחר או בבית החולים של אלברט שווייצר בעיר לאמברנה.
שווייץ הכירה בעצמאותה של הקולוניה הצרפתית לשעבר בשנת 1960 ובהפיכתה לרפובליקה נשיאותית בשנת 1961. עד תחילת שנות השבעים של המאה העשרים שיתוף הפעולה שבין שווייץ לגבון היה חלק מההסכמים שבין שווייץ לצרפת. בשנת 1972 שווייץ וגבון ניסחו הסכם דו-צדדי בנושאי הסחר, ההגנה על השקעות ושיתוף פעולה טכנולוגי ומדעי.
על פי הלשכה השווייצרית המרכזית לסטטיסטיקה, בשנת 2015 התגוררו בגבון ארבעים ושלושה אזרחים שווייצרים.
נציגויות דיפלומטיות

גבון אינה מיוצגת בשווייץ, הן בדרג השגרירות והן בדרג הקונסולרי. גבון האמינה את שגרירותה שבפריז, בירת צרפת הסמוכה, על שווייץ.
שווייץ אינה מיוצגת בגבון בדרג השגרירות. שווייץ מיוצגת בגבון בדרג הקונסולרי באמצעות קונסוליה רשמית שהיא מחזיקה בליברוויל, בירת המדינה. שווייץ האמינה את שגרירותה שבקינשאסה, בירת הרפובליקה הדמוקרטית של קונגו, על גבון.
יחסי לוקסמבורג–פורטוגל

| יחסי לוקסמבורג–פורטוגל |
| --- | --- |
לוקסמבורג: פורטוגל


לוקסמבורג: פורטוגל
שטח (בקילומטר רבוע)
2,586: 92,090
אוכלוסייה
674,898: 10,421,898
תמ"ג (במיליוני דולרים)
85,755: 287,080
תמ"ג לנפש (בדולרים)
127,064: 27,546
משטר
מונרכיה חוקתית: רפובליקה

יחסי לוקסמבורג–פורטוגל הם היחסים הבילטרליים בין לוקסמבורג לבין פורטוגל, שתי המדינות חברות באיחוד האירופי, נאט"ו ובאו"ם.
היסטוריה

העצמאות הסופית של הדוכסות הגדולה של לוקסמבורג הושלמה בשנת 1890 כאשר ענף לוקסמבורג של בית נסאו-ויילבורג תפס את השלטון. ב-1891 לוקסמבורג ופורטוגל כוננו יחסים דיפלומטיים ישירים. ב-21 ביוני 1893, התחתן נסיך הכתר וילהלם עם מריה אנה, נסיכת פורטוגל. עם עלייתו של וילהלם לכס המלכות ב-1905, הפכה מריה אנה לדוכסית הגדולה של לוקסמבורג. במהלך הכיבוש הגרמני של לוקסמבורג במלחמת העולם השנייה הצליחה שארלוט, הדוכסית הגדולה של לוקסמבורג להימלט באמצעות אשרה פורטוגזית שהונפקה על ידי ארישטידש דה סוזה מנדש, קונסול פורטוגל בבורדו, צרפת.
בשנות ה-60 של המאה ה-20 החלו עובדים פורטוגזים להגר ללוקסמבורג, שם היו נחוצים בתעשיית הפלדה. מאז, מספר הפורטוגזים בלוקסמבורג גדל בהתמדה. בעוד שהרשות הסטטיסטית של לוקסמבורג STATEC מנתה 5,783 פורטוגלים ב-1970, היו 82,363 ב-2011, כ-16.1% מהאוכלוסייה.
בשנת 1965 נחתם הסכם ביטוח לאומי ראשון בין המדינות, וב-1979 הוארך תוקף ההסכם. ב-1988 הוענק לפוליטיקאי מלוקסמבורג ולימים ראש הממשלה ונשיא קבוצת היורו ז'אן קלוד יונקר את הצלב הגדול של מסדר אנריקה הפורטוגלי. 
ב-13 בספטמבר 2016, במהלך ביקורו של נשיא הפרלמנט הפורטוגלי, אדוארדו פרו רודריגס, בלוקסמבורג, נפתחה במוזיאון הלאומי להיסטוריה ואמנות בבירה תערוכה החוגגת 125 שנים ליחסים דיפלומטיים בין שתי המדינות. בוועידה ה-12 של קהילת המדינות הדוברות פורטוגזית בכף ורדה ב-17 וב-18 ביולי 2018, לוקסמבורג קיבלה מעמד של משקיפה.
יחסים כלכליים

מאזן הסחר בין שתי המדינות הראה כי בשנת 2016 הסתכם היצוא מפורטוגל ללוקסמבורג ב-567.3 מיליון אירו, שהם 27.2% יותר מאשר ב-2015. לגבי היבוא, מדובר ב-422.1 מיליון אירו, 2.9% יותר מהשנה הקודמת. לכן, הסחר בין שתי המדינות הותיר לפורטוגל מאזן חיובי של 145.2 מיליון אירו. ההשקעה של לוקסמבורג בפורטוגל בתקופה 2012–2016 התפתחה בממוצע שנתי של 111.8%, כאשר ההשקעה השנתית צמחה מדי שנה; בניגוד להשקעה הפורטוגלית בלוקסמבורג, שבאותה תקופה הייתה לה התפתחות שנתית ממוצעת של 73.8%.
נציגויות דיפלומטיות

לוקסמבורג מחזיקה בפורטוגל שגרירות בליסבון ו-2 קונסוליות כבוד בפארו ובפורטו.
פורטוגל מחזיקה בלוקסמבורג שגרירות בלוקסמבורג סיטי.
יחסי בנגלדש–פיג'י

| יחסי בנגלדש–פיג'י |
| --- | --- |
בנגלדש: פיג'י


בנגלדש: פיג'י
שטח (בקילומטר רבוע)
148,460: 18,274
אוכלוסייה
174,095,429: 929,884
תמ"ג (במיליוני דולרים)
437,415: 5,495
תמ"ג לנפש (בדולרים)
2,513: 5,909
משטר
דמוקרטיה פרלמנטרית

יחסי בנגלדש–פיג'י הם היחסים הדיפלומטיים הרשמיים שבין הרפובליקה העממית של בנגלדש לבין הרפובליקה של איי פיג'י.
היסטוריה

פיג'י הכירה בבנגלדש ב-31 בינואר 1972. היחסים הדיפלומטיים בין שתי המדינות כוננו באופן רשמי ב-2003.
שתי המדינות הן חברות בחבר העמים הבריטי. בשנת 2013 קרא שר החוץ של בנגלדש לממשלת פיג'י להכין את המדינה לתהליך של החלת דמוקרטיה מחדש.
שיתופי פעולה > חקלאות

בנגלדש ופיג'י חתמו על מזכר הבנות בנוגע לפיתוח חקלאי. במסגרת ההסכם שתי המדינות יחליפו טכנולוגיות חקלאיות חדשות ויתמכו זו בכלכלתה של זו במגזר החקלאות.
שיתופי פעולה > ספורט

בשנת 2014, פיג'י חתמה על מזכר הבנות עם התאחדות הרוגבי הבנגלית כדי לעזור לפתח את ספורט הרוגבי בבנגלדש. הסיוע החל בפברואר 2015, כאשר נבחרות שתי המדינות ערכו טורניר אחת נגד השנייה. נבחרת פיג'י הביסה את נבחרת בנגלדש בטורניר.
שיתופי פעולה > כלכלה

הן בנגלדש והן פיג'י גילו התעניינות עמוקה בהרחבת הפעילות הכלכלית הדו-צדדית בין שתי המדינות. משקיעים בנגלים רבים מתעדפים השקעה בחברות פיג'יאניות ובממשלת פיג'י על השקעות במדינות אחרות משום שהיא קלה, לא מסוכנת ולא צורכת ביורוקרטיה רבה. תעשיות הטקסטיל זוהו כמגזר הפוטנציאלי ביותר להשקעות בפיג'י עבור משקיעים בנגלים. משקיעים בנגלים משקיעים גם ברפואה ובתקשורת ההמונים הפיג'יאנית.
ייצוג

פיג'י אינה מיוצגת בבנגלדש בדרג השגרירות. פיג'י מיוצגת בבנגלדש בדרג הקונסולרי באמצעות קונסוליה שהיא מחזיקה בדאקה, בירת המדינה.
בנגלדש אינה מיוצגת בפיג'י בדרג השגרירות. בנגלדש מיוצגת בפיג'י בדרג הקונסולרי באמצעות קונסוליה שהיא מחזיקה בסובה, בירת המדינה.
יוסיפ פיבאריץ'

יוסיפ פיבאריץ' (בקרואטית: Josip Pivarić; נולד ב-30 בינואר 1989) הוא כדורגלן עבר קרואטי ששיחק בעמדת מגן שמאלי.
קריירת מועדונים

פיבאריץ' התחיל את הקריירה שלו במחלקת הנוער של דינמו זאגרב. בקיץ 2008 הושאל ללוקומוטיבה זאגרב, בה שיחק ארבע עונות כשחקן מושאל. בינואר 2009 חתם לשבע עונות וחצי בדינמו זאגרב.
בינואר 2012 פיבאריץ' חזר לדינמו זאגרב. ב-25 בפברואר 2012 פיבאריץ' ערך את הופעת הבכורה שלו בקבוצה בניצחון 0–3 נגד קראלווץ. ב-21 באפריל 2012 הבקיע את שער הבכורה שלו בקבוצה בתיקו 1-1 נגד רייקה.
בספטמבר 2015 הבקיע בניצחון 1–2 נגד ארסנל במסגרת שלב הבתים של ליגת האלופות.
בינואר 2016 נפצע ברצועת הברך במהלך משחק ידידות נגד סטרומסגודסט וגמר את העונה והחמיץ בנוסף את יורו 2016. ב-6 ביולי 2016 חזר לשחק כדורגל במשחק הידידות נגד פ.צ. קופנהגן.
ב-8 באוגוסט 2017 חתם לשלוש עונות בדינמו קייב מליגת העל האוקראינית.
ב-1 באוקטובר 2020, פיבאריץ' חזר ללוקומוטיבה זאגרב.
קריירה בינלאומית

ב-14 באוגוסט 2013 פיבאריץ' ערך את הופעת הבכורה שלו בנבחרת קרואטיה בניצחון 2–3 נגד ליכטנשטיין.
פיבאריץ' השתתף עם הנבחרת במונדיאל 2018, בו הגיע עד לגמר בו הפסידה לצרפת.
תארים

ליגת העל הקרואטית: 2011/2012, 2012/2013, 2013/2014, 2014/2015, 2015/2016
הגביע הקרואטי: 2011/2012, 2014/2015, 2015/2016
הסופר קאפ הקרואטי: 2013
יחסי גבון–צ'ילה

| יחסי גבון–צ'ילה |
| --- | --- |
גבון: צ'ילה


גבון: צ'ילה
שטח (בקילומטר רבוע)
267,667: 756,102
אוכלוסייה
2,552,500: 19,788,712
תמ"ג (במיליוני דולרים)
20,516: 335,533
תמ"ג לנפש (בדולרים)
8,038: 16,956
משטר
רפובליקה נשיאותית: רפובליקה דמוקרטית

יחסי גבון–צ'ילה הם היחסים הדיפלומטיים הרשמיים שבין הרפובליקה הגבונית לבין הרפובליקה של צ'ילה.
היסטוריה

היחסים הדיפלומטיים הרשמיים שבין הרפובליקה הגבונית לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין גבון לצ'ילה כוננו באופן רשמי בספטמבר 1978.
בשנת 1984 פתחה צ'ילה שגרירות בליברוויל, בירת גבון, זו פעלה עד 1989.
אזרחי צ'ילה שרוצים להיכנס, לבקר ולשהות בגבון אינם נדרשים להנפיק אשרת כניסה על מנת לעשות כן, אלא אשרה אלקטרונית (eVisa). לעומת זאת, אזרחי גבון שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.
נציגויות דיפלומטיות

צ'ילה אינה מיוצגת בגבון, הן בדרג השגרירות והן בדרג הקונסולרי.
גבון אינה מיוצגת בצ'ילה, הן בדרג השגרירות והן בדרג הקונסולרי. גבון האמינה את שגרירותה שבברזיליה, בירת ברזיל הסמוכה, על צ'ילה.
יחסי לוקסמבורג–צ'ילה

| יחסי לוקסמבורג–צ'ילה |
| --- | --- |
לוקסמבורג: צ'ילה


לוקסמבורג: צ'ילה
שטח (בקילומטר רבוע)
2,586: 756,102
אוכלוסייה
674,898: 19,788,712
תמ"ג (במיליוני דולרים)
85,755: 335,533
תמ"ג לנפש (בדולרים)
127,064: 16,956
משטר
מונרכיה חוקתית: רפובליקה דמוקרטית

יחסי לוקסמבורג–צ'ילה הם יחסי החוץ בין הדוכסות הגדולה של לוקסמבורג לבין הרפובליקה של צ'ילה.
היסטוריה

בשנות השלושים והארבעים של המאה ה-20 נחתמו הסכמי סחר שונים בין צ'ילה ובין האיחוד הכלכלי הבלגי-לוקסמבורגי (אנ'). ב-15 ביולי 1992 נחתם הסכם לקידום והגנה על השקעות בין האיחוד הכלכלי הבלגי-לוקסמבורגי לצ'ילה, שנכנס לתוקף ב-5 באוגוסט 1999. כמו כן, בשנת 1997 שתי המדינות חתמו הסכם בנושא ביטוח לאומי. ב-3 בינואר 2011, הרשויות הצ'יליאניות ולוקסמבורג החליפו מידע ביחס למשא ומתן העתידי להסכם כדי למנוע מיסוי כפול.
ביקורים רשמיים

בנובמבר 2007, הדוכסים של לוקסמבורג מריה טרזה ואנרי ערכו ביקור ממלכתי בצ'ילה, והתקבלו על ידי הנשיאה מישל בצ'לט.
לאחר מכן, שר החוץ של לוקסמבורג, ז'אן אסלבורן, הגיע לביקור בצ'ילה בתאריכים 24–25 במרץ 2016, כאשר נפגש עם מקבילו, שר החוץ ארלדו מוניוס. באוקטובר 2010 ביקר שר האוצר של לוקסמבורג לוק פרידן בסנטיאגו דה צ'ילה, כאשר נפגש עם שר האוצר פליפה לראין.
יחסים מסחריים

בתחום הכלכלי-מסחרי, היחסים בין שתי המדינות מעוגנים בהסכם ההתאגדות בין צ'ילה לאיחוד האירופי, שנכנס לתוקף מאז 2003. בשנת 2018, סך הסחר בין שתי המדינות הסתכם ב-13 מיליון דולר. המוצרים העיקריים שיוצאו על ידי צ'ילה היו עפרות סיליקון ומכונות גילוח חשמליות, ואילו המוצרים המיוצאים בעיקר על ידי לוקסמבורג כללו מאווררים וצמיגים.
נציגויות דיפלומטיות

צ'ילה מיוצגת בלוקסמבורג באמצעות שגרירותה בבריסל, בלגיה, ובנוסף מחזיקה קונסוליית כבוד בלוקסמבורג סיטי.
לוקסמבורג מיוצגת בצ'ילה באמצעות שגרירות הולנד בצ'ילה, ובנוסף מחזיקה קונסוליית כבוד בסנטיאגו דה צ'ילה.
ילנה (סרט, 2011)

| --- | --- |

 בימוי:  אנדריי זוויאגינצב 
 הופק בידי:  אלכסנדר רודניאנסקי
 תסריט:  אולג נגין
 עריכה:  אנה מס 
 שחקנים ראשיים:  ילנה ליאדובה   נאדז'דה מרקינה   אלכסיי רוזין   אנדריי סמירנוב  יורי בוריסוב
 מוזיקה:  פיליפ גלאס 
 צילום:  מיכאיל קריצ'מן 
 מדינה:  רוסיה 
 חברת הפקה:  נון-סטופ פרודקשן 
 חברה מפיצה:  נון סטופ פרודקשן
 שיטת הפצה:  וידאו על פי דרישה 
 הקרנת בכורה:  21 במאי 2011
 משך הקרנה:  109 דק' 
 שפת הסרט:  רוסית 
 סוגה:  סרט דרמה 
 פרסים:  פסטיבל סאנדאנס 2011   פסטיבל הסרטים בגנט   פסטיבל הסרטים בדורבן
 דף הסרט ב־IMDb
 
ילנה (ברוסית: Елена) הוא סרט דרמה רוסי בבימויו של אנדריי זוויאגינצב שזכה בפרס אריה הזהב של פסטיבל קאן ב-2003.
הסרט ילנה הוא זוכה פרס העיבוד התסריטאי הטוב ביותר של פסטיבל סאנדנס, וזכה גם בפרס מיוחד בפסטיבל קאן 2011, ובפרסים בפסטיבלי הסרטים של גנט בבלגיה ודרבן.
עלילת הסרט

ילנה וולדימיר - זוג מבוגר. הם שייכים לשכבות חברתיות שונות בחברה: הוא עשיר, היא לא. לכל אחד מהם יש ילדים מנישואים קודמים: לילנה - בנה, סרגיי, שמתמודד עם קשיים, לוולדימיר - הבת יקתרינה. אחרי שוולדימיר מאושפז בבית החולים עקב התקף לב, הוא מסרב לבקשתה של ילנה לסיוע כלכלי למשפחתו של סרגיי והיא מחליטה שכדי לקבל את כל הונו לאחר מותו, היא תצטרך להעלים את בתו יקתרינה. לבסוף ילנה הורגת את ולדימיר ושורפת את הטיוטות הראשונות של צוואתו. בהיעדר תיעוד הכסף מתחלק בין ילנה ליקתרינה ומכאן אילך מתפתחת מערכת יחסים בין האם לבת החורגת.
יחפה

ערך זה עוסק באלבום מוזיקה של הזמרת נינט טייב. אם התכוונתם לכף רגל יחפה, ראו .
יחפה הוא אלבום הבכורה של הזמרת-יוצרת הישראלית נינט טייב. האלבום יצא לאור ב-7 בספטמבר 2006, על ידי חברות התקליטים הליקון. האלבום הופק על ידי אביב גפן, רצועות האלבום נכתבו והולחנו ברובן על ידו. אמנים נוספים אשר השתתפו בכתיבה ובהלחנה הם טייב עצמה, ברק פלדמן, יוני בלוך, גלעד שמואלי, עילי בוטנר, עידן רייכל, אלי מורנו, ארז אלגרבלי ותומר מזמר.
הסינגל הראשון מהאלבום, "כשאתה כאן", יצא לאור ב-12 ביולי 2006. מספר שבועות לאחר מכן יצא לאור הסינגל השני, "הכל יכול לקרות".
האלבום עצמו החל להימכר בחנויות ב-7 בספטמבר 2006. בשל הציפייה הארוכה לו גבר הביקוש, וכבר למחרת הוצאתו הוכרז כאלבום זהב, לאחר שמכר כ-24,976 עותקים בפחות מ-24 שעות.
בסוף שנת 2008, הוציאה חברת התקליטים הליקון הודעה לפיה האלבום הגיע למעמד של אלבום פלטינה, לאחר שנמכר ביותר מ-40,000 עותקים.
יחפה נחשב לאלבום הכי נמכר מיוצאי כוכב נולד עד היום[דרוש מקור].
רשימת רצועות

| יחפה> מס' | יחפה> שם | יחפה> כותב(ים) | יחפה> משך | יחפה>  | יחפה>  | יחפה>  | יחפה>  | יחפה>  | יחפה>  |
| --- | --- | --- | --- | --- | --- | --- | --- | --- | --- |
| 1. | יחפה  | אביב גפן | 3:18 |  |  |  |  |  |  |
| 2. | כשאתה כאן  | אביב גפן | 4:16 |  |  |  |  |  |  |
| 3. | הכול יכול לקרות  | אביב גפן | 3:19 |  |  |  |  |  |  |
| 4. | ימי סליחה  | אביב גפן | 4:51 |  |  |  |  |  |  |
| 5. | אם תבוא  | אלי מורנו | 4:36 |  |  |  |  |  |  |
| 6. | געגועים  | אביב גפן | 3:56 |  |  |  |  |  |  |
| 7. | טוב למות בעד האהבה  | ארז אלגרבלי | 3:34 |  |  |  |  |  |  |
| 8. | היא יודעת  | נינט טייב ועילי בוטנר | 3:06 |  |  |  |  |  |  |
| 9. | אחרי הכל  | ברק פלדמן | 4:13 |  |  |  |  |  |  |
| 10. | איך מרגישים כשזה נגמר  | אביב גפן | 3:33 |  |  |  |  |  |  |
| 11. | ידעתי שתחזור  | נינט טייב ואביב גפן | 3:35 |  |  |  |  |  |  |
| 12. | בובה  | אביב גפן | 1:12 |  |  |  |  |  |  |
| משך כולל: | משך כולל: | משך כולל: | 43:56 |  |  |  |  |  |  |
יחסי גבון–סין

| יחסי גבון – הרפובליקה העממית של סין |
| --- | --- |
גבון: הרפובליקה העממית של סין


גבון: הרפובליקה העממית של סין
שטח (בקילומטר רבוע)
267,667: 9,596,967.75
אוכלוסייה
2,552,500: 1,418,507,662
תמ"ג (במיליוני דולרים)
20,516: 17,794,782
תמ"ג לנפש (בדולרים)
8,038: 12,545
משטר
רפובליקה נשיאותית: רפובליקה עממית חד מפלגתית מאואיסטית

שגרירות גבון בבייג'ינג
יחסי גבון–סין הם היחסים הדיפלומטיים הרשמיים שבין הרפובליקה הגבונית לבין הרפובליקה העממית של סין. היחסים הדיפלומטיים בין המדינות כוננו רשמית ב-20 באפריל 1974.
פיתוח סיני בגבון

בין השנים 2000–2011 הוקמו בגבון עשרים וחמישה פרויקטים רשמיים במימון של ממשלת סין. במסגרת הפרויקטים הוקמו הסכר "גרנד פובארה" ב-2008 ו"אצטדיון הידידות" של גבון.
זכויות אדם

גבון הייתה חלק מ-53 המדינות אשר תמכו בחוק הביטחון הלאומי בהונג קונג שהועבר באו"ם ביוני 2020.
נציגויות דיפלומטיות

גבון מיוצגת בסין בדרג השגרירות, באמצעות שגרירות רשמית שהיא מחזיקה בבייג'ינג, בירת המדינה.
סין מיוצגת בגבון בדרג השגרירות, באמצעות שגרירות רשמית שהיא מחזיקה בליברוויל, בירת המדינה.
יחסי גואטמלה – מזרח טימור

| יחסי גואטמלה – מזרח טימור |
| --- | --- |
גואטמלה: מזרח טימור


גואטמלה: מזרח טימור
שטח (בקילומטר רבוע)
108,889: 14,874
אוכלוסייה
18,476,916: 1,405,123
תמ"ג (במיליוני דולרים)
102,050: 2,243
תמ"ג לנפש (בדולרים)
5,523: 1,596
משטר
דמוקרטיה נשיאותית: רפובליקה

יחסי גואטמלה–מזרח טימור הם היחסים הבינלאומיים בין רפובליקת גואטמלה לרפובליקה הדמוקרטית של מזרח טימור. שתי המדינות לא כוננו רשמית יחסים דיפלומטיים זו עם זו, אך שמרו על תקשורת בלתי רשמית באמצעות הדיפלומטים שלהן באו"ם. מזרח טימור היא אחת המדינות שאזרחיה חייבים להוציא אשרת ויזה לגואטמלה בנציגויות הדיפלומטיות, בשגרירויות או במשרדים הקונסולריים של גואטמלה מחוץ למדינה. גואטמלה צפויה לפתוח בדיאלוג עם מזרח טימור בשנים הקרובות. מזרח טימור היא אחת מ-38 המדינות שעמן לא כוננה גואטמלה יחסים דיפלומטיים.
גואטמלה שלחה כוח שמירת שלום למזרח טימור, כך שהיחסים בין שתי המדינות נותרו בלתי פורמליים.
סקירה כללית

שתי המדינות לא כוננו יחסים דיפלומטיים רשמיים ביניהן, אלא קיימו תקשורת בלתי רשמית באמצעות הדיפלומטים שלהן באו"ם.
בשנת 2011 סיפקה גואטמלה לכוח שמירת השלום של האו"ם במזרח טימור (UNMIT) 47,950 קצאלים.
שתי המדינות חברות בארגון המדינות הבלתי-מזדהות.
יחסי סחר

נכון לשנת 2018, המשרד הסטטיסטי של מזרח טימור אינו מדווח על קשרי סחר כלשהם בין גואטמלה למזרח טימור.
נציגויות דיפלומטיות

לגואטמלה אין נציגות דיפלומטית במזרח טימור.
למזרח טימור אין נציגות דיפלומטית בגואטמלה.
יחסי גבון–רוסיה

| יחסי גבון–רוסיה |
| --- | --- |
גבון: רוסיה


גבון: רוסיה
שטח (בקילומטר רבוע)
267,667: 17,098,242
אוכלוסייה
2,552,500: 144,612,532
תמ"ג (במיליוני דולרים)
20,516: 2,021,421
תמ"ג לנפש (בדולרים)
8,038: 13,978
משטר
רפובליקה נשיאותית: רפובליקה פדרלית נשיאותית

שגרירות רוסיה בליברוויל
יחסי גבון–רוסיה הם היחסים הדו-צדדיים בין הפדרציה הרוסית לרפובליקה הגבונית.
היסטוריה

ברית המועצות כוננה יחסים דיפלומטיים עם גבון ב-15 באוקטובר 1973.[דרוש מקור]
ב-13 ביולי 2018 נפגש נשיא גבון עלי בונגו עם נשיא רוסיה ולדימיר פוטין וסיכם עמו על סיוע הדדי בפתרון המשבר ברפובליקה המרכז אפריקאית, כמו גם על הרחבת יחסי הסחר בין המדינות.
יחסי סחר

בשנת 2017 הוכפל הסחר בין המדינות. באוקטובר אותה שנה חתמה ענקית הנפט הרוסית רוסנפט על פרוטוקול הבנות עם משרד הנפט והפחמימנים של גבון. ביוני 2017 חתמו זרובז'נפט (אנ') הרוסית וחברת הנפט בגבון על מזכר הבנות - הסכם מסגרת בנושא היבטים מרכזיים של שיתוף פעולה, כולל חיפושים משותפים של מאגרים ובניית מתקני נפט וגז טבעי בגבון.
נציגויות דיפלומטיות

גבון מחזיקה ברוסיה שגרירות במוסקבה.
רוסיה מחזיקה בגבון שגרירות בליברוויל.
יוסיפ שימוניץ'

יוסיפ שימוניץ' (בקרואטית: Josip Šimunić, נולד ב-18 בפברואר 1978 בקנברה שבאוסטרליה) הוא כדורגלן עבר קרואטי-אוסטרלי ששיחק בעמדת הבלם במספר מועדונים באוסטרליה, קרואטיה וגרמניה, ומזוהה בעיקר עם הרטה ברלין, במדיה שיחק תשע עונות רצופות. לשימוניץ' 105 הופעות במדי נבחרת קרואטיה, אותה ייצג בשני מונדיאלים ושלושה טורנירי יורו, והוא מדורג במקום השלישי בטבלת שיאני ההופעות של קרואטיה בכל הזמנים, לאחר דאריו סרנה וסטיפה פלטיקוסה.